કૃષ્ણા કુમારી કોહલી જ્યારે પાકિસ્તાનની સેનેટમાં ચૂંટાયાં ત્યારે ત્યાંના સોશિયલ મીડિયામાં છવાઇ ગયાં હતાં. પાકિસ્તાનમાં હિંદુ-દલિત સમાજ પાકિસ્તાનનો લઘુમતી વર્ગ ગણાય છે. કારણ કે ત્યાં હિંદુઓની વસતી અલ્પ છે અને તેમાંયે કૃષ્ણા કુમારી છેવડાના હિંદુ-દલિત પરિવારમાંથી આવે છે. પાકિસ્તાનની પાકિસ્તાન પીપલ્સ પાર્ટીએ તેમને ટિકિટ આપી હતી. તેઓ પાકિસ્તાનનાં પહેલાં હિંદુ-દલિત સેનેટર બન્યાં. તેમની પહેલાં રત્ના ભગવાનદાસ ચાવલા પાકિસ્તાનના પહેલા હિંદુ સેનેટર બન્યા હતા.